အတ္တကာရီသုတ်

အညတရဗြာဟ္မဏက “မိမိသည် ပြုအပ်သော ကိစ္စမရှိ, သူတစ်ပါးသည် ပြုအပ်သော ကိစ္စမရှိ” ဟု လျှောက်ထားသဖြင့် “ရှေ့သို့ တက်ခြင်း, နောက်သို့ဆုတ်ခြင်းကို ကိုယ်တိုင်ပြု နေပါလျက် အဘယ်ကြောင့် ဤသို့ ပြောဆိုရသနည်း၊ အာရဗ္ဘဓာတ်, နိက္ကမဓာတ်, ပရက္ကမဓာတ်, ထာမဓာတ်, ဌိတိဓာတ်, ဥပက္ကမဓာတ်-ဟူသော အားထုတ်မှု ဝီရိယများရှိလျှင် ထိုဝီရိယသဘောတို့နှင့် ပြည့်စုံသူရှိရမည်။ ထိုသို့ရှိပါလျက် အဘယ်ကြောင့် မိမိသည် ပြုအပ်သော ကိစ္စမရှိ၊ သူတပါးသည် ပြုအပ်သော ကိစ္စမရှိ” ဟု ပြောရဘိသနည်းဟု မိန့်ကြားတော်မူရာ အညတရဗြာဟ္မဏက (သဘောပေါက် နားလည်ကျေနပ်သဖြင့်) ဥပါသကာ အဖြစ်ခံယူပါကြောင်း လျှောက်ထားသည့်သုတ်။

ကိုးကား 

အင်္ဂုတ္တရနိကာယ်